CELEX: 62016TN0408
Language: hu
Date: 2016-07-27 00:00:00
Title: T-408/16. sz. ügy: 2016. július 27-én benyújtott kereset – HX kontra Tanács

14.11.2016   
            
            
               HU
            
            
               Az Európai Unió Hivatalos Lapja
            
            
               C 419/46
            
         2016. július 27-én benyújtott kereset – HX kontra Tanács
   (T-408/16. sz. ügy)
   (2016/C 419/62)
   Az eljárás nyelve: bolgár
   
      Felek
   
   
      Felperes: HX (Damaszkusz, Szíria) (képviselő: S. Koev ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a keresetet teljes egészében elfogadhatónak és megalapozottnak, valamint nyilvánítsa valamennyi felhozott jogalapot megalapozottnak és adjon helyt azoknak;
            
         
               —
            
            
               engedélyezze a kereset gyorsított eljárásban történő elbírálását;
            
         
               —
            
            
               állapítsa meg, hogy a megtámadott jogi aktusok részben megsemmisíthetők, mivel a jogi aktusok megsemmisítendő része a jogi aktustól egészében elkülöníthető, és ennek megfelelően semmisítse meg a következőket:
               
                           —
                        
                        
                           a Szíriával szembeni korlátozó intézkedésekről szóló 2013/255/KKBP határozat módosításáról szóló, 2016. május 27-i (KKBP) 2016/850 tanácsi határozatot a felperesre vonatkozó részében, és
                        
                     
                           —
                        
                        
                           a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2016. május 27-i (EU) 2016/840 tanácsi végrehajtási rendeletet a felperesre vonatkozó részében;
                        
                     
         
               —
            
            
               kötelezze a Tanácsot az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes nyolc jogalapra hivatkozik.
   
               1.
            
            
               A kétszeres eljárás alá vonás és a kétszeres büntetés tilalmához való, mindenkit megillető jog súlyos megsértése (az Európai Unió Alapjogi Chartájának 50. cikke).
            
         
               2.
            
            
               A védelemhez való jog és a tisztességes eljáráshoz való jog súlyos megsértése.
            
         
               3.
            
            
               Az indokolási kötelezettség megsértése.
            
         
               4.
            
            
               A hatékony bírói jogvédelemhez való jog megsértése.
            
         
               5.
            
            
               A Tanács értékelési hibája.
            
         
               6.
            
            
               A tulajdonhoz való jognak, valamint az arányosság és a vállalkozás szabadsága alapelveinek a megsértése.
            
         
               7.
            
            
               A normális életkörülményekhez való jog megsértése.
            
         
               8.
            
            
               A jóhírnév védelméhez való jog súlyos megsértése.